b'\n_START_ARTICLE_\nDzianano lyguma\n_START_PARAGRAPH_\nDzianano lyguma (kin. \xe5\x98\x89\xe5\x8d\x97\xe5\xb9\xb3\xe5\x8e\x9f,\xc2\xa0pinyin: Ji\xc4\x81n\xc3\xa1n P\xc3\xadngyu\xc3\xa1n)\xc2\xa0\xe2\x80\x93 samplovin\xc4\x97 lyguma vakar\xc5\xb3 Taivane. Tai did\xc5\xbeiausia lyguma saloje. Plyti Tainano miesto ir Dziaji apskrities teritorijoje; pavadinimas sudarytas, sujungus abu vietovard\xc5\xbeius. Taip pat dalis lygumos patenka \xc4\xaf Junlino ir D\xc5\xbeanghua apskri\xc4\x8di\xc5\xb3 bei Gaosiongo teritorijas._NEWLINE_Dzianano lyguma vakaruose ribojasi su Taivano s\xc4\x85siauriu, \xc5\xa1iaur\xc4\x97je su Taid\xc5\xbeongo baseinu, pietry\xc4\x8diuose su Pingdongo lyguma, vakaruose driekiasi Ali\xc5\xa1ano kaln\xc5\xb3 prie\xc5\xa1kaln\xc4\x97s. Lygumos plotas ~2500\xc2\xa0km\xc2\xb2. Vidutinis metinis krituli\xc5\xb3 kiekis siekia 1600\xc2\xa0mm, o tai yra ma\xc5\xbeiausia visoje Taivano saloje. Lietingasis sezonas trunka vasar\xc4\x85, taigi \xc5\xbeiem\xc4\x85 lygumoje stinga lietaus._NEWLINE_Lyguma teka \xc5\xa1ios up\xc4\x97s: Beigangas, Pudzi, Bad\xc5\xbeangas, Dzi\xc5\xa1ujus, Jan\xc5\xa1ujus, Erenas. Nuo japon\xc5\xb3 valdymo laik\xc5\xb3 Dzianano lyguma yra pagrindinis Taivano salos maisto \xc5\xa1altinis. Auginami ry\xc5\xbeiai, cukranendr\xc4\x97s, \xc5\xbeem\xc4\x97s rie\xc5\xa1utai, kukur\xc5\xabzai, batatai, kitos dar\xc5\xbeov\xc4\x97s ir g\xc4\x97lininkyst\xc4\x97s kult\xc5\xabros. Seniau lygumoje taip pat i\xc5\xa1gaudavo drusk\xc4\x85.'